**सचिन पायलट** (जन्म 7 सितम्बर 1977) एक भारतीय राजनीतिज्ञ तथा राजस्थान सरकार में पूर्व उपमुख्यमंत्री रह चुके हैं। वे भारत सरकार की पंद्रहवीं लोकसभा के मंत्रिमंडल में संचार एवं सूचना प्रौद्योगिकी मंत्री में मंत्री रहे है। वर्तमान में वे राजस्थान के टोंक विधानसभा क्षेत्र से विधायक हैं।
ये चौदहवीं लोकसभा में राजस्थान के दौसा लोकसभा क्षेत्र का भारतीय राष्ट्रीय कांग्रेस की ओर से प्रतिनिधित्व करते हैं। वे 2014 से 14 जुलाई 2020 तक राजस्थान प्रदेश कांग्रेस कमेटी के अध्यक्ष भी रहे। 14 जुलाई को पिछले कुछ दिनों से चल रही राजनीतिक उठापटक के बाद उन्हें इस पद से हटा दिया गया।

प्रारंभिक जीवन
--------------

सचिन पायलट राजस्थान से हैं। उनके पिता स्वर्गीय राजेश पायलट थे जो कांग्रेस के दिग्गज नेताओं में से थे। पायलट की प्रारंभिक शिक्षा नयी दिल्ली के एयर फोर्स बाल भारती स्कूल में हुई। उन्होंने अपने स्नातक की डिग्री दिल्ली विश्वविद्यालय के सेंट स्टीफेंस कॉलेज से हासिल की। इसके बाद पायलट ने अमरीका स्थित पेंसिलवानिया विश्वविद्यालय के व्हॉर्टन स्कूल से एमबीए की डिग्री भी हासिल की। सचिन ने अपनी आरम्भिक शिक्षा दिल्ली की आर्मी स्कूल से पूरी की इसके बाद मैनेजमेंट की पढ़ाई इन्होने अमेरिका के पेन्सिल्वेनिया से की।  ये एक राजनेता होने के साथ साथ युवाओं के लिए आदर्श व मोटिवेशनल वक्ता भी हैं। इन्हें भारतीय राजनीति का नया रूप माना जाता हैं। जो इनके व्यक्तित्व में साफ़ झलकता है।

राजनैतिक जीवन
-------------

भारत लौटने पर सन २००२ में अपने पिता के जन्मदिन १० फरवरी को श्री सचिन कांग्रेस पार्टी में शामिल हुए। इस अवसर पर एक बडे़ किसान सभा का आयोजन भी किया गया। १३ मई २००४ को पायलट चौदहवीं लोकसभा के लिए दौसा सीट से चुने गये जिसमें उन्होंने अपने निकटतम प्रतिद्वंदी को १.२ लाख मतों से हराया। २६ साल की उम्र में वे भारतीय सांसद बनने वाले सबसे युवा व्यक्ति थे। पायलट केंद्र सरकार के गृह विभाग के स्टैंडिंग कमिटी के सदस्य एवं नागरिक उड़्डयन मंत्रालय के सलाहकार समिति के सदस्य भी रह चुके है। दिसंबर 2018 में राजस्थान विधानसभा चुनावों के पश्चात वे राजस्थान के 5 वें उप मुख्यमंत्री भी बने।अशोक गहलोत से मतभेदों को लेकर 14 जुलाई 2020 को उन्हें उप मुख्यमंत्री एवम राजस्थान कांग्रेस अध्यक्ष पद से हटा दिया गया।

व्यक्तिगत जीवन
--------------

पायलट का विवाह सारा अब्दुल्लाह से सन २००४ में हुआ, जो कश्मीरी नेता फारूक अब्दुल्ला की सुपुत्री हैं।

सन्दर्भ
-------

1. ↑  "सचिन पायलट को राजस्थान के उपमुख्यमंत्री पद से हटाया गया". अभिगमन तिथि 14 जुलाई 2020.
2. ↑  "सचिन पायलट को राजस्थान के उपमुख्यमंत्री पद से हटाया गया". अभिगमन तिथि 14 जुलाई 2020.
3. ↑  "बीजेपी के यूनुस खान को हराकर सचिन पायलट बने टोंक विधायक". मूल से 12 दिसंबर 2018 को पुरालेखित. अभिगमन तिथि 14 जुलाई 2020.
4. ↑  "सचिन पायलट को रराजस्थान प्रदेश कांग्रेस कमेटी के अध्यक्ष पद से हटाया गया". अभिगमन तिथि 14 जुलाई 2020.
5. ↑  Farooq Abdullah unhappy with daughter's wedding to Pilot's son Archived 2008-05-12 at the वेबैक मशीन रीडिफ डॉट कॉम - १५ जनवरी २००४

बाहरी कड़ियाँ
-------------

बीबीसी हिंदी डॉट कॉम पर सचिन पायलट का साक्षात्कार - संजीव श्रीवास्तव द्वारा

| * दे
* वा
* सं
राजस्थान राज्य से पंद्रहवीं लोक सभा के सदस्य |
| --- |
| चौदहवीं लोकसभा के सदस्य   सोलहवीं लोकसभा के सदस्य |
| आम चुनाव २०१४ | 
* भरत सिंह मेघवाल
* अर्जुन राम मेघवाल
* रामसिंह कासवान
* शीशराम ओला
* महादेव सिंह
* लाल चंद कटारिया
* महेश जोशी
* जितेंद्र सिंह
* रतन सिंह
* खिलाड़ी लाल बैरवा
* किरोड़ी लाल
* नमो नारायण मीणा

* सचिन पायलट
* डॉ॰ ज्योति मिर्धा
* बद्रीराम जाखड़
* चंद्रेश कुमारी
* हरीश चौधरी
* देवजी पटेल
* रघुवीर सिंह मीणा
* ताराचंद भगोरा
* डॉ॰ गिरिजा व्यास
* गोपाल सिंह
* डॉ॰ सी॰ पी॰ जोशी
* इज्याराज सिंह
* दुष्यंत सिंह

 |
| पंद्रहवीं लोक सभा के सदस्य*राज्य:* आन्ध्र बिहार छतीसगढ़ गोवा गुजरात हरियाणा हिमाचल जम्मू&कश्मीर झारखण्ड केरल कर्नाटक म॰प्र॰ महाराष्ट्र ओडिशा पंजाब राजस्थान तमिलनाडु तेलंगाना उ॰प्र॰ उत्तराखण्ड प॰बं॰
*उत्तरपूर्व:* अरुणाचल असम मणिपुर मेघालय मिज़ोरम सिक्किम त्रिपुरा; *केन्द्र शासित प्रदेश:* अ॰नि॰द्वीप चण्डीगढ़ दा॰ना॰हवेली द॰दी॰ लक्षद्वीप दिल्ली पुदीचेरी |